Noen byggesøknader er avhengig av dispensasjonssøknader. Det vil for eksempel si at tiltaket det søkes om ikke er innenfor bestemmelsene i reguleringsplanen for området. Det kan være bestemmelser som angir møne- eller gesimshøyde, minste tillatte uteoppholdsareal eller utnyttelsesgrad for tiltak. Som ansvarlig søker skriver vi en god mengde dispensasjonssøknader i året, og vi har god erfaring med å vurdere hvilke bestemmelser det er rimelig søke dispensasjon fra.
Hvordan vi bygger og bor i boligene endrer seg stadig. For eksempel er det få bygg i dag som bygges med tørkeloft, og de tørkeloftene som eksisterer brukes ikke på samme måte som de var tiltenkt. I dag er det trolig mer attraktivt å bruke dette arealet til en loftsstue eller noen ekstra soverom. Mange steder er det fortsatt gjeldende reguleringsplaner som er fra 1940-, 50- eller 60-tallet som setter begrensninger på bruk av loftsetasjen. For å få tillatelse til en bruksendring må det da søkes om dispensasjon fra de relevante bestemmelsene. I slike tilfeller er det rimelig å anta at det er mulig å få dispensasjon fra reguleringsbestemmelsen. Som i alle byggesøknader er det aldri en garanti for å innvilget dispensasjonssøknader.
Dispensasjonssøknader har et relativt smalt nåløye de skal gjennom. For det første er det vanlig praksis at områder ikke skal omreguleres gjennom stadige dispensasjonssøknader, men at det skal utarbeides nye reguleringsplaner for området. Å utarbeide nye reguleringsplaner for området er en dyr og tidkrevende prosess. For det andre må en dispensasjonssøknad møte to kumulative krav (det vil si at begge kravene må innfris). De første kravet er at hensynene bak bestemmelsen det dispenseres fra eller hensynene i lovens formålsbestemmelse ikke blir vesentlig tilsidesatt. Det andre kravet er at fordelene ved å gi dispensasjon må være klart større enn ulempene. Hjemmelen for å gi dispensasjon er plan- og bygningsloven §19–2, annet ledd. Det er kommunene som gir dispensasjon.
Vi i Byggesøknad Norge har lang erfaring med dispensasjonssøknader, og hjelper deg gjerne! Ta kontakt for mer informasjon, spørsmål og pris.
Kontakt oss